
Ye majmuah e kalam waris e uloom e aala hazrat sarkaar tajush shariah alaihirehama 
ke manqabati kalam par mushtamil hai jisse yak jaa karke kitaabi shakl di gayi hai is majmua 
e kalam ke jama karne me ahmed raza sllamahu ibne abdul gaffar aur unke sathyon ne bhar 
pur saath diya jiski buniyaad par ise manzar e aam par laane me aasani huvi baargah e tajush 
shariah mai qabul o maqbool ho gar qubool uftad zahe az wa sharf dua hai ki rabbul aalameen 
is majmua e kalam ko maqbuliyat e khaas wa aam ataa farmaye aameen aameen bajahe 
sayyedi mursaleen sallallaho alaihe wasallam 

KHALIFA E TAJUSH SHARIAH HAZRAT MOULANA 
HAFIZ O QARIFARIDUZ ZAMAN QADRI RAZAVI {KHATIB O IMAAM KHATRIMASJID} 

Namuna E Aslaaf 

waaris e uloom e aala hazrat nabeera hujjatul islam janasheen e huzoor mufti e aazam 
shehzada e mufassire aazam fakhre azhar taje shariat hazrat allama wa mualana hafiz mufti 
Akhtar Raza mausoom Ismail raza khan qadri barkati razavi azhari alairehmato rizwan ki zaate 
girami kisi taaruf ki mohtaaj nahi hazrat ki shaksiyat bohot si sifaat aur khoobiyon ki haamil 
thi hazrat apne daur ke aalim ul ulma, afqahul fuqha, imamul muhaddisseen, sarkheele atqiya 
aur qutbul irshaad they hazrat ki mukhtalif khoobiyon mai do khoobiyan imtiyazi shaan aur 
turrae imtiyaz ki haisiyat rakhti hai ek ishq e rasool sallallaho alaihe wasallam jo hazrat ke 
mukhtalif tehreeron aur ashaar se zaahir hai farmate hai 

ZINDAGI YE NAHI HAI KISI KE LIYE 
ZINDAGI HAI NABI KI HAI NAB! KE LIYE 

NAB! SE JO HO BEGANA USEY DIL SE JUDA KARDEIN 
PIDAR MAADAR BIRAADAR MAAL 0 JAAN UN PAR FIDA KARDEIN 

Dusri khoobi tassallub fiddeen jisme hazrat apne aslaaf ke mazhar e atam they 
deeni maamlat me kisi tarah ka loch bardash nahi krte they khwah zamana ek tarah 
hojaye magar deeni maamlat me kabhi kisi ke sath samjhota nhi kiya ta dam e hayaat 
apne muaqif par atal rahe puri zindagi deen ki khidmat karte rahe aur deen ki azmaton 

ko ujagar karty rahe 

deen ke usoolon ko duniya ke saamne be baakana taur par pesh karte rahe to allah tabarak 
wa tala ne ye sila diya jab wo duniya se rukhsat huwe toh unke janaze me ek azeem jamm e 
gafeer maujood tha dayar e hind me shayad kisi janaze me isse pehle itna bada ijtema dekha 
gaya ho janaze ki shaan ye batla rahi thi k kisi aam insaan ka janaza nahi balke allah ke ek 

wali ka janaza hai 

ABRE REHMAT TERI MARQAD PAR GAUHAR BAARI KARE 

HASHR TAK SHAANE KAREEMI NAAZ BARDAARI KAREIN 

AISE THE HAMARE PEER 


Taaron Me Chamakta Chaand Aur Zulmat Me Tanweer 
Aise They Hamare Peer 

Suraj Ki Tarha Raushan Sachhayi Ki EkTasweer 
Aise The Hamare Peer 

Dariyaon Ke Jaisa Tha Chalna Ka Hunar Un Me 

Kar Pai Na Qaid Unko Raahon Ki Koi Zanjeer 
Aise The Hamare Peer 

Jab Taaj E Shariat Ki Rehlat Ki Khabar Aayi 

Har Jaan Pe Giri Bijli Har Dil Me Laga Ek Teer 
Aise The Hamare Peer 

Dam Roke Huve Duniya Sunti Thi Khitaab Unka 
Tham Jaata Har Ek Manzar Jab Karte They Wo Taqreer 
Aise The Hamare Peer 

Khamooshi Bhi Hazrat Ki Bhari Kayi Khutbon Par 
Pathhar Bhi Pighal Jayein Thi Baat Me Wo Taaseer 
Aise The Hamare Peer 

Haq Goyi Se Batil Par Ta Umr Rahe Gaalib 
Har Jang Me Wo Jeete Be Khanjar 0 Be Shamsheer 
Aise The Hamare Peer 

Kya Shan E Wila Unko Allah Ne Bakhshi Thi 

Khatir Me Nahi Laye Wo Takht 0 Zar 0 Jageer 
Aise The Hamare Peer 

Yun Pardaye Aalam Par Wo Zaat Chamakti Thi 

Jaise Ki Siyahi Me Ek Noor Bhari Tehreer 
Aise The Hamare Peer 

Rehte They Bareilly Me Par Sab Pe Thi Chashme Faiz 

Tha Dast E Karam Unkaa Daanayi Ki Ek Tafseer 
Aise The Hamare Peer 

Wo Zeenat E Bazme Fan Aur Marja E Ahle Haq 
Wo Shaah The Shahon Ke Aur Meeron Ke They Ek Meer 
Aise The Hamare Peer 

Hasti Me Jamaal E Haq Har Rukh Se Numaya Tha 
Sachon Ke Liye Gulzaar Jhuton Pe Wo Aatish Geer 
Aise The Hamare Peer 











Khushbu Ke Talaffuz Par Ho Charon Taraf Khushboo 
Wo Kehden Zubaan Se Noor To Phoot Pare Tanweer 
Aise The Hamare Peer 

Gar Unse Muhabbat Hai To Unki Eta'at Kar 
Seerat Pe FARIDI Chal Bas Yun Hi Na Kar Tashheer 
Aise The Hamare Peer 


NAARA LAGAATE HAI HUM AHLE SUNNAT 

Naara Lagaate Hai Hum Ahle Sunnat Taaj E Shariat Taaj E Shariat 
Aaye Hai Banke Raza Ki Karaamat Taaj E Shariat Taaj E Shariat 

Jo Bhi Nabi Ka Wafaadar Hoga Razvi Khilafat Ka Haqdaar Hoga 
Denge Usiko Khilaafat 0 Ijazat Taaj E Shariat Taaj E Shariat 

Gousul Wara Se Milaya Unhone Aur Mustafa Ka Banaya Unhone 
Qismat Se Hai Mere Peer E Tariqat Taaj E Shariat Taaj E Shariat 

Imaan Ka Aayina Jagmagaye Daikhe Jo Tujhko Khuda Yaad Aaye 
Aisi Chamakdaar Hai Teri Soorat Taaj E Shariat Taaj E Sharia 

Aaye Nahi Ye Koi Na Samjhe Dil Ki Nigaaho Se Koi To Dekhe 
Baithey Hai Mehfil Ki Wo Banke Zeenat Taaj E Shariat Taaj E Shariat 

Aisa Mureedon Pe Hai Tera Saya Dil Mai Jo Socha Tha Foran Wo Paya 
Ye Bhi To Hai Teri Adna Karamat Taaj E Shariat Taaj E Shariat 

Soya Muqaddar Jagane Ki Khatir Dil Ko Madina Banane Ki Khatir 
Hai Sunniyo Ko Tumhari Zarurat Taaj E Shariat Taaj E Shariat 


NAAZ TAQWE KO JISPE HAI WO PAARSA 

Naaz Taqwe Ko Jispe Hai Wo Paarsa 
Jinke Ajdaad 0 Aaba Huve Auliya 
Wo Jo Taaj E Shariat Se Jaana Gaya 
Jinke Rukhsaar Se Phut Ti Hai Ziya 
Wo Haiti Akhtar Raza, Wo Haiti Akhtar Raza 







Dekhe Mela Koi Unke Maikhaar Ka 
Har Musalman Tamannayi Deedar Ka 
Peer Milta Nhi Unke Me’yaar Ka 
Murshid E Be Badal Jinpe Dunya Fidaa 
Wo Haifi Akhtar Raza, Wo Hain Akhtar Raza 


Faiz 0 Barkaat Ke Ek Samandar Hai Wo 
Aasmaan E Wilayat Ke Akhtar Hai Wo 
Shaan E Aslaaf Ke Sacche Mazhar Hai Wo 
Gous 0 Khwaja Kehiye Jise Aayina 
Wo Hain Akhtar Raza, Wo Hain Akhtar Raza 


Nayyar E Aazam Charkh E llm 0 Hikam 
Unke Haathon Me Hai Sunniyat Ka Alam 
Mashale Reh Rawan Unnka Naqsh E Qadam 
Khanqa Unki Ruhani Daar Ush Shifa 
Wo Hain Akhtar Raza, Wo Hain Akhtar Raza 


Mutaqid unke Saare Musalman Hain 
Unse Wabasta Lakhon Musalman Hain 
FAIZI Jo Sibt e Ahmad Raza Khan Hain 
Saari Duniya Ne Maana jinhe Muqtada 
Wo Hain Akhtar Raza, Wo Hain Akhtar Raza 


CHOOTEY NA KABHj TERA DAAMAN 

Chute Na Kabhi Tera Daaman Ya Sayyedi Murshidi Akhtar Raza 
Hai Tujhpe Fidaa Mera Tan Man Dhan Ya Seyyadi Murshidi Akhtar Raza 

Surat Hai Teri Subhanallah Seerat Hai Teri Maa Sha Allah 
Jo Dekhe Tujhe Ho Jaaye Magan Ya Seyyadi Murshidi Akhtar Raza 

Jab Teri Nazar Uthjaati Hai Pazmurda Kali Khil Jaati Hai 
Mit Jaate Hai Saare Ranj 0 Mihan Ya Seyyadi Murshidi Akhtar Raza 

Jo Tujhse Mila Wo Raza Se Mila Jo Raza Se Mila Use Gous Mile 
Miljata Hai Phir Taiba Ka Chaman Ya Seyyadi Murshidi Akhtar Raza 

Dil Ishq E Nabi Se Garam Karlo AARIF Pe Bhi Apna Karam Kardo 
Dikhlao Zara Ek Noori Kiran Ya Sayyedi Murshidi Akhtar Raza. 





HAAMIE SUNNAT MAAHIE BIDDAT MERE TAAJ E SHARIAT HAI 


Haami E Sunnat Maahi E Biddat Mere Taaj E Shariat Hai 
Chashm 0 Chiraag E ATahazrat Mere Taaj E Shariat Hai 

llm 0 Amal Ka Behta Darya Arab 0 Ajam Tak Jo Ja Pohoncha 
Kisko Mili Ye Shaan 0 Azmat Mere Taaj E Shariat Hai 

Mufti E Aazam Ke Hai Dulaare Sayyed Marehra Ke Hai Pyaare 
Naaza Jinpar Ahle Sunnat Mere Taaj E Shariat Hai 

Chehra Hai Noorani Dekho Faiz 0 Karam Irfaani Dekho 
Noori Noori Jinki Shabahat Mere Taaj E Shariat Hai 

Dekho Jinki Surat Pyaari Dil Se Zikr E Khuda Hai Jaari 
Qutb E Jahaan Sarkaar E Wilaayat Mere Taaj E Shariat Hai 

Gous 0 Khwaja Shah E Barkat Mufti E Aazam Aalhazrat 
Ki Ye Chalti Phirti Karaamat Mere Taaje Shariat Hai 

Abdul Qaadir Jeelani Ka Aur Nabi E Laa Saani Ka 
Jinke Sar Pe Taaj E Inaayat Mere Taaj E Shariat Hai. 

Ya Rab Inka Faiz Sada Hum Mangto Pe Rahe Jaari 
Qaazi E Millat Peer E Tariqat Mere Taaj E Shariat Hai 

Sayyad E Khasta Tera Suwaali Bhardo Jholi Murshid E Aali 
Iski Sarwat Iski Dolat Mere Taaj E Shariat Hai. 


AAH YUN RUKHSAT HUVE AKHTAR RAZA KHAN AZHARj 

Aah Yun Rukhsat Huve Akhtar Raza Khan Azhari 
Aankhen Purnam Kargaye Akhtar Raza Khan Azhari 

Unke Dam Se Sunniyat Sarsabz Thi Shaadaab Thi 
Bazm Sooni Kargaye Akhtar Raza Khan Azhari 

llm 0 Hikmat Se Zamaana Horaha Tha Faizyaab 
Aah Kyun Kar Chaldiye Akhtar Raza Khan Azhari 


Rab Ki Marzi Thi Yahi Rab Ki Mashiat Thi Yahi 





Jaanib E Rab Chaldiye Akhtar Raza Khan Azhari 


La Nahi Sakta Zamana Aapki Koi Misal 
Kam Aisa Kargaye Akhtar Raza Khan Azhari 

Paasbaan E Ahle Sunnat Waaris E llm E Raza 
Naam Ooncha Kargaye Akhtar Raza Khan Azhari 

Aalam E Faani Ko Aye GULZAAR Tanha Chorkar 
Soo E Jannat Chaldiye Akhtar Raza Khan Azhari 


TERj SURAT MERE HAZRAT BOHOT Hj KHOOB SURAT HAj 

Teri Surat Mere Hazrat Bohot Hi Khoob surat Hai 
Teri Har Har Adaa Hazrat Bohot Hi Khoob surat Hai 

Kheeche Jaate Hai Wo Yaksar Tujhe Jo Daikhlete Hai 
Zamaana Hai Tere Qurbaan Bohot He Khoob Tala’at Hai 

Taira Taqwa Tasallub Haq Bayaani Khoob Hai Hazrat, 
Zamaane Mai Nahi Saani Bohot He Khoob Seerat Hai. 

Raza 0 Haamid 0 Noori Ka Parto Aur Mazhar Ho, 

Unhe Ke llm Ke Waaris Bohot He Khoob Nisbat Hai. 

Rahai Tullaab E Azhar Mai Tumhe Awwal Tumhe A’ala, 

Abhi Ho Fakhr E Azhar Turn Bohot He Khoob Sabqat Hai. 

Fitaanat Mai Dihaanat Mai Nahi Koi Humsar Nahi Dikhta, 
Dagaawat Khoob Paayi Hai Bohot He Khoob Jodat Hai. 

Faqaahat Aur Fatwaa Par Teri Aisi Nazar Gehri, 

Koi Juz Bhi Nahi Makhfee Bohot He Khoob Qudrat Hai. 

Maba’eis Khoob Hote Hai Magar Turn Harf E Aakhir Ho, 
Tafawwuq Aisa Hai Haasil Bohot He Khoob Azmat Hai. 

Taire llm 0 Qalam Ke Mo’atarif Arbaab E Daanish Hai, 

Sabhi Tehsee(N) Tujhe Kehte Hai Bohot He Khoob Waqa’at Hai. 

Taire Shair 0 Sukhan llm 0 Adab Ka Khoob Charcha Hai, 









Bohot He Khoob Shohra Hai Bohot He Khoob Shohrat Hai. 


Muhaafiz Maslak E Ahmad Raza Ke Aaj Turn He Ho, 
Akaile Ho Sipar Bankar Bohot He Khoob Jurrat Hai. 

Yaqeenan Turn Ho Marjaa Ahle Sunnat Ke Liye Is Dam, 
Tumhaara Faiz Hai Jaari Bohot He Khoob Nusrat Hai. 

Khuda Se Hai Mili Azmat Kisi Se Kya Garaz Matlab, 
Nihaayat Ouj Par Ho Turn Bohot He Khoob Rif’at Hai. 

Taire Murshid Yaqeenan Be Badal Is Dour Mai ASLAM, 
Sa’adat Tujhpe Naaza Hai Bohot He Khoob Ne’amat Hai. 


AKHTAR E BURJ E HIDAYAT AAP HAIN 

Akhtar E Burj E Hidayat Aap Hain 
Rehbar 0 Taje Shariat Aap Hain 

Aap Mufti Aap Aalim Ba Aamal 
Aashiq E Maah E Risaalat Aap Hain 

Aap Ke Rukhsaar Rashq E Rang 0 Gul 
Gulshan E Razvi Ki Zeenat Aap Hain 

Hai Karam Baghdad Wale Gaus Ka 
Aaftab E Qaadriyat Aap Hain 

Aapne Hamko Banaya Qaadri 
Gause Aazam Ki Karamat Aap Hain 

Aala Hazrat Aap Ke Jadd E Kareem 
Shaane Naame Aala Hazrat Aap Hain 

Noori E Purnoor Ki Noori Kiran 
Mufti E Aazam Ki Soorat Aap Hain 

Ibne Jilani Miya Akhtar Raza 
Sunniyat Ki Shaan 0 Shaukat Aap Hain 

Ho Ataa Irfan 0 Hikmat Aagahi 
Mere Murshid Mere Hazrat Aap Hain. 






CHEHRA LAGE SUHANA MERE AZHARIMIYAN KA 


Chehra Lage Suhana Mere Azhari Miyan Ka 
Har Sunni Hai Diwana Mere Azhari Miyan Ka 

% 

Bat'ta Hai Sadqa Mufti-E-Aazam Ke Naam Ka 
Luto Ye Hai Khazana Mere Azhari Miyan Ka 

% 

% 

Roshan Charag E Sunniyat Hai Jinke Khoon E Dil Se 
Kya Khoob Hai Gharana Mere Azhari Miyan Ka 

I 

$ 

Baghdad Se Madina Ajmer Se Barelly 
Ruhani Aana Jana Mere Azhari Miyan Ka 

i 

i 

i 

Jhutlaye Lakh Koi Lekin Hai Ye Haqiqat 
Logon Ye Hai Zamana Mere Azhari Miyan Ka 

% 

Chishti Hain Qadri Hain Noori Bhi Ashrafi Bhi 
Ayesa Hai Shamiyana Mere Azhari Miyan Ka 

I 

$ 

Is Waaste Mein KHALID Karta Hun Pyar Tumse 
Padhte Ho Turn Tarana Mere Azhari Miyan Ka 

I 

i 

i 

i 

i 

$ 

RO RO KE KEHRAHE HA[ GULAAMAN E AZHARj 

I 

$ 

Ro Ro Ke Keh Rahe Hai Gulaaman E Azhari 
Laaye Kaha Se Tumko Raza Khan E Azhari 

$ 

Taareekh Bangaya Hai Janaaze Ka Iztihaan 
Gin Gin Ke Thak Gaye Hareefaan E Azhari 

j 

Kilk E Raza Ke Shakl Me Aye Sullehkulliya 
Chubte Rahenge Tujhko Mugeelan E Azhari 

$ 

Jee Bhar Ke Humne Dekha Nahi Apni Aankh Se 
Pyaasi Nazar Ko Ab Bhi Hai Armaan E Azhari 

p 

$ 

Rehlat Ke Waqt Lab Pe Hai Allah Ka Pyara Naam 
Bas Isse Jaanlijye Imaan E Azhari 

JAAN E MANN JAAN E ZAMAANA SAY YAD IAKHTAR RAZA 


Jaan E Man Jaan E Zamana Sayyedi Akhtar Raza 
Dil He Mai Rehna Na Jana Sayyedi Akhtar Raza 

Dil Mai Hai Tasweer Teri Jab Mai Chahun Dekh lun 
Bas Mujhe Sar Hai Jhukana Sayyedi Akhtar Raza 

Mai Ye Kaise Maan lun Ke Aap Dunya Se Gaye 
Aap Hai Maine Ye Maana Sayyedi Akhtar Raza 

Jhoom Kar Naslen Hamari Ye Kahengi Fakhr Se 
Aap ka Paaya Zamana Sayyedi Akhtar Raza 

Ek Naya Fitna Uthaa Hai Saaqib E Shaami Ka Ab 
Ho Nazar Ek Naa-Sihana Sayyedi Akhtar Raza 

Aalahazrat Mufti E Aazam Thai Phir Akhtar Raza 
Ab Hai Asjad Ka Zamaana Sayyedi Akhtar Raza 

Asjad E Millat Humaare Qaaid E Ahle Sunan 
Markazi Tera Gharaana Sayyedi Akhtar Raza 

Aap Hai Aur Aap He Ke Baad Hussam 0 Humaam 
Aap He Ne Ye Kaha Na Sayyedi Akhtar Raza 

Jab Parhi Naatein Wasi Ne Aapne Ki Hai Dua 
Ho Qubool Ab Ye Sunaana Sayyedi Akhtar Raza 


AFSOS KE AB TAAJ E SHARIAT NAHI RAHE 

Afsos Ke Ab Taaj E Shariat Nahi Rahe 
Hum Sab Ke Waaste They Jo Rehmat Nahi Rahe 

Aashiq Tha Jinka Saccha Har Ek Aashiq E Nabi 
Hum Sabke Beech Aaj Wo Hazrat Nahi Rahe 

Wo Jaanashin E Mufti E Aazam They Bil Yaqeen 
Ahmad Raza Ke llmi Wiraasat Nahi Rahe 

Inke Wisaal Se Hai Kaleja Hamaara Shak 
Dil Ka Sukoon Qalb Ki Raahat Nahi Rahe 







Chalni Kaleja Hota Hai Bas Soch Sochkar 
Kaise Kahu Ke Taaj E Shariat Nahi Rahe 

Allah Unki Rooh Ko Chain 0 Sukoon De 
Sadd Haai Ab Wo Ishq E Muhabbat Nahi Rahe 

Moujoodgi Se Jinki Thi Gul Sunniyat Jawaan 
SHAHID Wo Aaj Deen Ki Taaqat Nahi Rahe 


REHBAR 0 PEER E TARIQAT AKHTAR E MILLAT CHALE 

Rehbar 0 Peer E Tariqat Akhtar E Millat Chale 
Paikar E Lutf 0 Inaayat Akhtar E Millat Chale 

Yaadgaar E Aala Hazrat Akhtar E Millat Chale 
Hum Huwe Mehroom E Neamat Akhtar E Millat Chale 

Muttaqi 0 Paarsa Dhundhe Kahan Unsa Koi 
Wo Waqaar E Ahl E Sunnat Akhtar E Millat Chale 

Dekh Kar Hazrat Ka Chehra Yaad Aata Tha Khuda 
Khoobsurat Naik Seerat Akhtar E Millat Chale 

Haq 0 Baatil Me Tameez Unka Janaza Kargaya 
Is Qadar Aayi Thi Khalqat Akhtar E Millat Chale 

Aalam E Ruhaniyat Me Shaadmani Ka Samaa 
Aalam E Faani Pe Riqqat Akhtar E Millat Chale 

Aaj Har Sunni Ka Seena Hijr Mai Hai Chaak Chaak 
Aah Dekar Daag E Furqat Akhtar E Millat Chale 

Arsh Par Dhoomen Machi Hai Marhaba Ki Aye UBAID 
Farsh Hai Gamgeen Ba-Rehlat Akhtar E Millat Chale 


DEEN E HAQ KE AAH SAD AFSOS REHBAR CHAL DIYE 

Deen E Haq Ke Aah Sad Afsos Rehbar Chal Diye 
Faani Dunya Chor Kar Sarkaar E Akhtar Chal Diye 

Aap Ka Saani Nahi Dekha Zamaane Mai Kahi 
Daur E Haazir Me Jo They Wo Sabse Behtar Chal Diye 








Aasmaan Roya Zameen Royi Fazaa Bhi Ro Padi 
Aur Hamesha Ke Liye Hum Ko Rulaa Kar Chal Diye 

Soona Soona Hogaya Ab Ahle Sunnat Ka Chaman 
Gulshan E Ahmad Raza Khan Ka Gul E Tar Chal Diye 

Aap Se Ahle Shariat Shaad Hai Aabaad Hai 
Bazm E Deen E Mustafa Ayesi Sajaa Kar Chal Diye 

Kis Qadar Tha Unke Dil Me Sayyedon Ka Ehteraam 
Taazim E Aal E Nabi Karte The Jhuk Kar Chal Diye 

Kal Bhi The Aur Aaj Bhi Zinda Hai Wo Akhtar Raza 
Bas Nigaaho Se Meri Ojhal Wo Hokar Chal Diye 

Jo Ulume Aala Hazrat Ka Tha Waaris Bil Yaqin 
Dafatan Sue Jina Wo Aaj Hans Kar Chal Diye 

Maut Aalim Ki Hi Jab Dar Asl Hai Aalam Ki Maut 
Aaj Ulma Ke Masih Allahu Akbar Chal Diye 

Umr Bhar Karte Rahe Khidmat Nabi Ke Din Ki 
Aur Umre Jaavidaa'n Woh Aaj Pa Kar Chal Diye 

Aap Ke Dam Se Thi Be Shak Sunniyat Me Taazgi 
Aaj Tak Imaan Karoron Ka Bacha Kar Chal Diye 

Jis Ne Deen 0 Sunniyat Me Hain Lagaye Chaar Chaand 
Baarish E Rehmat Sada Ho Rab Ki Un Par Chal Diye 

Harf E Aakhir Aap Ka Fatwa Tha Aur Har Aik Baat 
Tha Yaqinan Urn Ka Behta Samundar Chal Diye 

Jo Suleh Kulli Hai Woh Hargiz Nabi Ka Hai Nahin 
Hazrate Akhtar Raza Ham Ko Bata Kar Chal Diye 

Shaah Zahire Qadiri Ne Hi Bataya Tha Hamen 
Hai Nahin Koi Bhi Ab Un Ke Barabar Chal Diye 

Fikr Hai Kis Baat Ki Phir SAIYED AALE MUSTAFA 
Jab Tuje Akhtar Raza Apna Bana Kar Chal Diye 

HAMARE MAAWA O MALJAA HUMARE PESHWA TUM HO 


Hamare Maawa 0 Maljaa Humare Peshwa Turn Ho 
Hamare Marz E Eisyaafi Ki Dawa Turn Ho Shifa Turn Ho 

Tumhara Pyara Pyara Noori Chehra Sab Yeh Kehte Hain 
Jamaal E Hazrat E Hamid Raza Ka Aaina Turn Ho 

Nahin Hai Inteha Koi Tumhare Behr E Irfan Ki 
Qaseem E Jaam E Irfan Aye Shahe Akhtar Raza Turn Ho 

Sadaaqat Ko Kisi Bhi Haal Mein Tumne Nahin Choda 
Ho Naaib Ibne Hambal Ke Humare Muqtada Turn Ho 

Raza 0 Hamid 0 Noori Ka Durr E Be Badal Yakta 
Darakhashan Iss Jahan Me Khair Se Akhtar Raza Turn Ho 

Tumhare Naam Se Larzan Hai Taari Ahle Batil Par 
Khuda Ke Fazl Se Taj E Shara Saif E Raza Turn Ho 

Raza Ka Faiz Hi Hai Anjuman Faiz E Raza Noori 
Colombo Ke Ghulaman E Raza Ka Aasra Turn Ho 

Rahega Taa Abad Faiz E Raza NOORUL HASSAN NOORI 
Colombo Ke Ghulaman E Raza Ka Aasra Turn Ho 


NAAZISH E AHLE SUNAN HAIN HAZRAT E AKHTAR RAZA 

Naazish E Ahle Sunan Hain Hazrat E Akhtar Raza 
Mufti E Sheeren Sukhan Hain Hazrat E Akhtar Raza 

Seerat E Ahmed Raza Khan Soorat E Hamid Raza 
Mazhar E Shah E Hassan Hain Hazrat E Akhtar Raza 

Mufti E Aazam Ki Nigh E Naaz Ka Faizan Hai 
Makhzan E Har Urn 0 Fan Hain Hazrat E Akhtar Raza 

Shah E Jeelani Miyan Ki Hai Duaon Ka Asar 
Noori Nikkhat Ka Chaman Hain Hazrat E Akhtar Raza 

Hai Supaida E Sehar Rashke Qamar Rang Gulab 
Hamidiyat Ki Phaban Hain Hazrat E Akhtar Raza 















Hazrat Ghausul Wara Ke Faiz Ka Hai Yeh Kamaal 
Daafae Ranj 0 Mehan Hai ft Hazrat E Akhtar Raza 

Judat E Tab'aa Ka Unki Kya Bayan Ehwaal Ho 
Fiqah 0 Danish Ka Gagan Hain Hazrat E Akhtar Raza 

Kisht Fikr 0 Aagahi Sairaab Hai Unke Tufail 
Durr E Shehwaar Adan Hain Hazrat E Akhtar Raza 

Qadri Razvi Hain KHURRAM Inke Mohtaaj E Karam 
Lutf E Peham Ki Saman Hain Hazrat E Akhtar Raza 


AKHTAR E CHARKHE WILAYAT AAP HAjN 

Akhtar E Charkhe Wilayat Aap Hain 
Shahid E Burje Sa'adat Aap Hain 

Soorat 0 Seerat Shariat Ka Bayan 
Mamba E Rashdo Hidayat Aap Hain 

Raah E Irfan E Khuda Ke Saailo! 

Talib E Haq Ki Zarurat Aap Hain 

Behr E Jeelani Wa Noori, Hamidi 
Janasheen E A'ala Hazrat Aap Hain 

Fatwa 0 Taqwa Hai Jinka Deedni 
Haq Hai Woh Taj E Shariat Aap Hain 

Aap Ke Daaman Se Wabasta Hai Jo 
Khauf Kya Ussko, Salamat Aap Hain 

Dekhiye Joon Joon, Talab Utni Badhe 
Taa Qadam Az Sar Karamat Aap Hain 

Chehra E Murshid Musalsal Dekhiye 
Rab Ki Qudrat Ki Alamat Aap Hain 

Deen 0 Duniya Mein NISAAR Akhtar Teri 
Kamyabi Ki Zamanat Aap Hain 








AANKHEIN CHARAGH TA4Q E HARAM AZHARj MjYAN 


Aankhein Charagh Taaq E Haram Azhari Miyan 
Dil Aashna E Loh 0 Qalam Azhari Miyan 

Laraib Be Guman Tu Fanafir Rasool* Hai 
Tujh Me Nihan Hai Shah E Umam Azhari Miyan 

Duniya Ka Khauf Mujhko Na Mehshar Ka Kuch Malal 
Hai Dafaye Balay E Alam Azhari Miyan 

Baarish Karam Ki Mujh Pe Shab 0 Roz Hoti Hai 
Rab Ka Karam Hai Wajh E Karam Azhari Miyan 

Aur Azhari Miyan Ke Hain Zere Alam Hum Aap 
Ghausul Wara Ke Zere Alam Azhari Miyan 

Tanweer E Qadri Yeh Hain Aur Noor E Barkti 
Mere Liye Khuda Ki Qasam Azhari Miyan 

Murda Hai Qalb Is Ko Khudara Jila Bhi Do 
Kardo Humare Qalb Me Dam Azhari Miyan 

Kaam Aayegi Pehchaan Humare Ye Hashr Tak 
Aaqa Ho Turn Ghulam Hain Hum Azhari Miyan 

Jaise Qadam Hai Ghaus Ka Har Auliya Ke Sar 
Shahid Ka Sar Ho Tera Qadam Azhari Miyan 


PARTAVE AHMED RAZA HAIN HAZRAT E AKHTAR RAZA 


Partave Ahmed Raza Hain Hazrat E Akhtar Raza 
Janasheen E Mustafa Hain Hazrat E Akhtar Raza 

Chehra E Zeba Se Zahir Hai Wilayat Ka Nishan 
Bil Yaqeen Haq Ki Ata Hain Hazrat E Akhtar Raza 

Jis Ke Ghar Se Bheek Lete Hain Gada 0 Badshah 
Haan Wahi Ganj E Ata Hain Hazrat E Akhtar Raza 





Tala'at E Aqdas Pe Goya Muskurata Hai Shafaq 
Noori Kirnon Ki Ziya Hai Hazrat E Akhtar Raza 

Jisski Shamma E Zindagi Se Lakhon Ghar Raushan Huve 
Woh Charagh E Rehnuma Hain Hazrat E Akhtar Raza 

Jisski Khusboo Se Mua'attar Ahl E Europe Asia 
Ek Aisa Gul Kuda Hain Hazrat E Akhtar Raza 

Mehfil llm 0 Adab Hai Aaj Unse Pur Ziya 
Bazm E Sunnat Ke Diya Hain Hazrat E Akhtar Raza 

Aashiq E Khairul Wara Ke Ishq Ki Meeraas Se 
Saahib E Ishq 0 Wafa Hain Hazrat E Akhtar Raza 

Jalwa E Hamid, Raza 0 Mustafa Ke Rang Se 
Ba Khuda Noori Ziya Hain Hazrat E Akhtar Raza 

Be Nishanon Ko Mila Unse Suraag E Zindagi 
Haq Ki Manzil Ka Pata Hain Hazrat E Akhtar Raza 

Paasban E Maslak E Ahmed Raza Kahiye Inhein 
Sunniyon Ke Peshwa Hain Hazrat E Akhtar Raza 

Kitne Bhatkon Ko Mill* Hai Manzil E Raah E Nijat 
Haadiy E Raah E Huda Hain Hazrat E Akhtar Raza 

Gulshan E Ahmed Raza Hai Jisske Dam Se Laalazaar 
Woh Bahaar E Pur Fiza Hain Hazrat E Akhtar Raza 

NAIR E Aajiz Bayan Kya Kya Kare Wasf E Jameel 
Khud Khuda Jaane Ke Kya Hain Hazrat E Akhtar Raza 


JIS TARAH BE MISAAL HAI AKHTAR RAZA KI ZAAT 


Jis Tarha Be Misaal Hai Akhtar Raza Ki Zaat 
Uss Tarah Ba Kamaal Hai Akhtar Raza Ki Zaat 

Falk E Raza Ka Akhtar E Kamil Hai Dosto! 

Kis Darje Pur Ziya Hai Akhtar Raza Ki Zaat 

Chup Reh Raqeeb Roosiyah Badkhwa Badnaseeb 






Sone Ke Mol Tultii Hai Aakhir Kahin Dhaat 


Kyun Kar Na Goofije Deher Me Naghma Raza Ka Phir 
Fikr E Raza Ki Been Hai Akhtar Raza Ke Haath 

IRFAN Garche Aarif E Raah E Sukhan Nahin 
Keh Di Wafoor E Ishq Mein Akhtar Raza Ki Baat 


MERE MURSHID KA SACCHA JANASHEEN 


Mere Murshid Ka Saccha Janasheen Akhtar Raza Khan Hai 
Kamal 0 Fazl Ka Paikar Haseen Akhtar Raza Khan Hai 

Raza Ke llm Ka Waris Raza Walon Ka Tu Qaid 
Tere Aage Jhuki Sabki Jabeen Akhtar Raza Khan Hai 

Laqab "Taj E Shariat" Ka Diya Aalam Ke Ulma Ne 
Waqar E llm Ka Masnad Nasheen Akhtar Raza Khan Hai 

Tera Fatwa Tera Taqwa Jazakallah Jazakallah 
Baraye Haq Baraye Nukta Cheen Akhtar Raza Khan Hai 

Kamal E Hujjatul Islam Ka Tu Mazhar E Kamil 
Jahan E llm Tujhpar Afreen Akhtar Raza Khan Hai 

Nazar Aata Hai Jeelani Miyan Ka Aks E Kamil Tu 
Shabeeh Teri Bhi Misl Ohaseen Akhtar Raza Khan Hai 

Shariat Ka Tariqat Ka Masail Aur Tassawuf Ka 
Jawab E Haq Baraye Nukta Cheen Akhtar Raza Khan Hai 

Alalat Me Naqahat Me Hazar Me Aur Safar Me Bhi 
Har Ik Jaa Khadim E Deen E Mateen Akhtar Raza Khan Hai 

Tawaze’ Ka Haseen Paikar Baraye Ahl E Sunnat Tu 
Wahabi Par Humesha Aatasheen Akhtar Raza Khan Hai 

Mere Aaqa E Neamat Jaan E MASROOF E Hazeen Qurban 
Mere Murshid Ki Yaad E Afreen, Akhtar Raza Khan Hai 















SAAHIB E MA'ARIFAT RAB KA SACCHA WALI 


Saahib E Ma'arifat, Rab Ka Saccha Wali 
Raunaq E Qadri, Naazish E Barkati 
Jiss Taraf Yeh Chale Rab Ki Rehmat Chali 
Jinke Daaman Se Waabasta Hai Behtari 
Shah Akhtar Raza Qadri Azhari 

llm 0 Hikmat Ke Hain Gauhar Be Baha 
Jinko Aalam Ne "Taj E Shariat" Kaha 
Wan Bareilly Ka Sikka Khanakta Raha 
Jis Jagah Bhi Hui Inki Jalwagiri 
Shah Akhtar Raza Qadri Azhari 

Naazish E Fikr 0 Fun, Waris E llm E Deen 
Charkh E Rushd 0 Flidayat Ke Maah E Mubeen 
Mufti E Aazam Hind Ke Janasheen 
Naaz E Askandari, Naazish E Khusrawi 
Shah Akhtar Raza Qadri Azhari 

Hajj Ke Mauqe Pe Jab Aap Pohnche Haram 
Mustafa Ne Kiya Khaas Fazl 0 Karam 
Saare Najdi Wahabi Ka Toota Bharam 
Haq Ne Bakhshi Tumhe Izzat 0 Bartari 
Shah Akhtar Raza Qadri Azhari 

Baagh E Ahmed Raza Mein Bahaar Aapse 
Ahle Sunnat Ke Rukh Pe Nikhar Aapse 
Deen E Haq Ka Chaman Mushkbaar Aapse 
Marhaba Aye Gul E Gulshan E Qadri 
Shah Akhtar Raza Qadri Azhari 

Naaib E Ghaus, Shaydaye Mehboob E Rab 
Aur "Taj E Shariat" Hai Jinka Laqab 
Acche Acche Bhi Karte Hain Jinka Adab 
Jinke Baazu Mein Hai Quwwat E Haidari 
Shah Akhtar Raza Qadri Azhari 











SUNNIYON KA SAHARA SALAMAT RAHE 


Sunniyofi Ka Sahara Salamat Rahe 
Peero Murshid Hamara Salamat Rahe 

Humne Jee Bhar Ke Dekha Nahi Aye Khuda 
Unka Dilkash Nazara Salamat Raha 

Aaena Hai RAZA Ka Jo Is Daur Me 
Mustafa Ka Wo Pyaara Salamat Rahe 

Jiska Deedar Imaan Ki Tazgi 
Noor E Irfan Ka Dhara Salamat Rahe 

Munh Chupati Hai Zulmat Jisse Dekh Kar 
Wo Hassi Jalwa Aara Salamat Rahe 

Mai Rahun Na Raho Iss Jahan Mein Magar 
Mera TAJESHARIAT Salamat Rahe 

Jiska SAIFI Hai TAJUSHARIAH Laqab 
Wo RAZA Ka Sitara Salamat Rahe 

Turn Pe Jaan Meri Qurbaan Ho AKHTAR RAZA 
Ye Mere Dil Ka Armaan Salamat Rahe 

Har Gulam E RAZA Ki Hai Dil Dua 
Mera TAJESHARIAT Salamat Rahe 

Mere Murshid Ke Bete Ki Kya Shaan Hai 
Yaani ASJAD RAZA KHAN Salamat Rahe 


WARIS EILM E RAZA, AKHTAR RAZA KHAN AAP HAIN 

Waris E Urn E Raza Akhtar Raza Khan Aap Hain 
Janasheen E Mustafa, Akhtar Raza Khan Aap Hain 

Soorat 0 Seerat Mein Aur Urn 0 Amal Me Bilyaqeen 
Partav E Hamid Raza, Akhtar Raza Khan Aap Hain 

Asar E Hazir Ke Muballigh Aur Fiqah Me Bemisaal 
Naaibe Ghausul Wara, Akhtar Raza Khan Aap Hain 







Sunniyofi Ki Aabru Aur Deen E Ahmed Ke Imam 
Haamiy E Deen, Haq Numa Akhtar Raza Khan Aap Hain 

Aapki llmi Jalalat Dekh Kar Ulma E Deen 
Keh Uthe Shaan E Raza, Akhtar Raza Khan Aap Hain 

Daulat E Urn 0 Amal Asjad Ko Ya Rab Ho Ataa 
Inke Haami Bakhuda, Akhtar Raza Khan Aap Hain 

Mufti E Aazam Ka ASHRAF Mujhpe Hai Dast E Karam 
Aur Mere Muqtada, Akhtar Raza Khan Aap Hain 


TUJHEK JAAR. OURBAAN HAj AKHTAR RAZA KHAN AZHARj 


Tujhpe Jaan Qurbaan Hai Akhtar Raza Khan Azhari 
Tu Human Jaan Hai Akhtar Raza Khan Azhari 

A'ala Hazrat, Mufti E Aazam Ke Behre Urn Ka 
Chashma E Faizan Hai, Akhtar Raza Khan Azhari 

Aalim E Deen Ki Ziyarat Hai Nabi* Ko Dekhna 
Yeh Tumhari Shaan Hai, Akhtar Raza Khan Azhari 

Fiqah 0 Ifta, Naat Goyi Ki Milen Ra'anaiyan 
Urn Ka Wujdaan Hai Akhtar Raza Khan Azhari 

Murshid E Barhaq Yaqeenan Maanta Hai Yeh Jahaan 
Ghaus Ka Faizan Hai, Akhtar Raza Khan Azhari 

Phoot Ti Hai Rooye Anwar Se Tajalli Ki Bahaar 
Haq Hai Noori Shaan Hai, Akhtar Raza Khan Azhari 

Bazm Ki Raunaq Mein Hota Hai Izaafa Aapse 
Yeh Teri Pehchaan Hai, Akhtar Raza Khan Azhari 

Paak Nisbat Mustafa Ki Hai Zamanat Khuld Ki 
Aapka Farmaaan Hai, Akhtar Raza Khan Azhari 

Maan Lo EHSAN Haqeeqat Mein Yahi Sach Baat Hai 
Rab Ki Ik Burhaan Hai, Akhtar Raza Khan Azhari 

